പാക് ചാര സംഘടനയായ ഐ.എസ്.ഐക്ക് രഹസ്യങ്ങള് ചോര്ത്തി: സൈനികന് അറസ്റ്റില് പാക് ചാര സംഘടനയായ ഐ.എസ്.ഐക്ക് രഹസ്യങ്ങള് ചോര്ത്തി നല്കിയ സൈനികനെ അറസ്റ്റ് ചെയ്തതായി ഹരിയാന പൊലീസ്. അംബാല ജില്ലയിലെ നരൈന്ഗഡ് സ്വദേശിയായ രോഹിത് കുമാര് ആണ് പിടിയിലായത്. ഭോപ്പാലില് സൈന്യത്തിലെ എഞ്ചിനീയറിങ് റെജിമെന്റില് ഹവല്ദാറായി ജോലിചെയ്യുകയാണ് രോഹിത് കുമാര്. ഏതാനും ദിവസങ്ങള്ക്ക് മുമ്ബാണ് രോഹിത് ലീവിന് നാട്ടിലെത്തിയത്. രഹസ്യവിവരത്തിന്റെ അടിസ്ഥാനത്തില് പൊലീസ് അദ്ദേഹത്തെ കസ്റ്റഡിയിലെടുത്ത് ചോദ്യം ചെയ്യുകയായിരുന്നു. പാക് ഏജന്റുമായി തനിക്ക് ബന്ധമുണ്ടെന്നും ഫോട്ടോകള് ഉള്പ്പടെയുള്ള രഹസ്യ വിവരങ്ങള് കൈമാറിയിട്ടുണ്ടെന്നും അദ്ദേഹം സമ്മതിച്ചു. ഇയാളുടെ രണ്ട് ഫോണുകള് പൊലീസ് പിടിച്ചെടുത്തിട്ടുണ്ട്.